Որբը (ֆիլմ)

Որբը (), թրիլեր ֆիլմ, որը նկարահանել է ռեժիսոր Ժաումե Կոլյետ-Սերրան։

Ֆիլմի կարգախոսն է՝ «There is something wrong with Esther» (հայերեն տարբերակով՝ «Էսթերի հետ ինչ-որ բան այն չէ»)։ ԱՄՆ-ում պրեմիերան տեղի ունեցավ 2009 թվականի հուլիսի 24-ին։ Պատկանում է «14+» ֆիլմերի խմբին։

Պաշտոնապես հայտարարված է նաև երկրորդ մասի մասին, որի նկարահանումները սկսվել են 2016 թվականի հունվարին։

Սյուժե 
Քեյթ և Ջոն Քոուլման ամուսինները, որոնք կորցրել են իրենց երրորդ երեխային, որդեգրում են իննամյա Էսթերին, որի ծնողները մահացել են սարսափելի հրդեհի ժամանակ; Աղջիկը հրաշալի դաստիարակված է, գիտի նկարել և նվագել դաշնամուրի վրա։ Ընտանիքում արդեն երկու երեխա կար, որդին՝ Դենիելը և խուլուհամր դուստրը՝ Մաքսը։ Երբ ծնողները բերում են Էսթերին, սկսում են տեղի ունենալ տարօրինակ դեպքեր, սակայն ոչ ոք չի կարողանում դրանք բացատրել։ Չնայած Քեյթը կասկածում է Էսթերին, սակայն նրան ոչ ոք չի հավատում։ Երեխաները գիտեն ամեն ինչ, սակայն լռում են, քանի որ վախենում են նրանից։ Էսթերը փորձում է հիվանդանոցում թաքուն սպանել Դենիելին, բայց տղան փրկվում է։ Քեյթը Էսթերի իրերի մեջ գտնում է մի Աստվածաշունչ, որի մեջ գրված էր Էստոնիայի հոգեբուժարաններց մեկի համարը։ Մայրը զանգահարում է այնտեղ և պարզում, որ Էսթերն ամենևին էլ իննամյա աղջիկ չէ, այլ 33-ամյա կին, որը տառապում է հազվագյուտ հիվանդությամբ։ Ամեն անգամ նոր ընտանիք տեղափոխվելով՝ նա փորձում է գայթակղել ընտանիքի հորը, և եթե դա չի հաջողվում, սպանում է բոլորին։

Քեյթը հիվանդանոցից փախչում է տուն, որտեղ գտնում է ամուսնուն մեռած։ Այնուհետև նա Մաքսի հետ փորձում է տնից փախչել, բայց հայտնվում է Էսթերը։ Քեյթը և նա սկսում են կռվել և ընկնում են սառած լճի մեջ։ Քեյթին հաջողվում է սպանել Էսթերին և դուրս գալ լճից։

Դերերում 
 Վերա Ֆարմիգա — Քեյթ Քոուլման
 Փիթեր Սարսգաարդ — Ջոն Քոուլման
 Իզաբել Ֆյուրման — Էսթեր
 Ջիմմի Բենեթ — Դենիել Քոուլման
 Սի Սի Էյչ Փաունդեր — քույր Էբիգեյլ
 Արիանա Էնջինիր — Մաքս

Նկարահանման վայր 
Ֆիլմը նկարահանվել է Կանադայում, Տորոնտո, Մոնրեալ, Փորթ Հոուփ քաղաքներում։

Հետաքրքիր փաստեր 
Փոքրիկ դերասանուհի Արիանա Էնջինիրը, որը խաղում է Քոուլմանների փոքրիկ դստեր դերը, իրականում ունի լսողության հետ խնդիրներ։

Ծանոթագրություններ

Արտաքին հղումներ 
 
 
 
 
 Portman, Jamie. Audiences Scream for Isabelle Fuhrman’s Orphan , Montreal Gazette, July 20, 2009

2009 ֆիլմեր
Ամերիկյան դրամա ֆիլմեր
Ամերիկյան թրիլեր ֆիլմեր
Անգլերեն ֆիլմեր
Սլեշեր ֆիլմեր
Ժաումե Կոլյետ-Սերրայի ֆիլմեր
Warner Bros. ֆիլմեր
Տորոնտոյում նկարահանված ֆիլմեր
Ամերիկյան ֆիլմեր
Ֆրանսիական ֆիլմեր
Գերմանական ֆիլմեր
Ֆիլմեր ընտանիքի մասին
Կանադական ֆիլմեր
Ֆիլմեր որբերի մասին
Ամերիկյան սարսափ թրիլեր ֆիլմեր
Ամերիկյան սարսափ ֆիլմեր
Ֆրանսիական սարսափ ֆիլմեր
Գերմանական թրիլեր ֆիլմեր
Ֆրանսիական թրիլեր ֆիլմեր
Գերմանական սարսափ ֆիլմեր
Կանադական սարսափ ֆիլմեր
Ֆիլմեր դեռահասների համար
Գերմանական դրամա ֆիլմեր
Ֆրանսիական դրամա ֆիլմեր
2000-ականների դրամա ֆիլմեր
Կանադական դրամա ֆիլմեր
StudioCanal ֆիլմեր
Անգլերեն ֆրանսիական ֆիլմեր